कंप्यूटर टीचर करता था बैड टच, प्रिंसिपल और सहायक अध्यापिका देते थे साथ
Uttar Pradesh Shahjahanpur School Teacher Sexual Harassment Case - शाहजहांपुर में 10-12 साल की 15 बच्चियों के साथ स्कूल में यौन शोषण का मामला सामने आया है। बच्चियों ने कंप्यूटर टीचर पर इसका आरोप लगाया है।
शाहजहांपुर में 10-12 साल की 15 बच्चियों के साथ स्कूल में यौन शोषण का मामला सामने आया है। बच्चियों ने कंप्यूटर टीचर पर इसका आरोप लगाया है। एक सहायक अध्यापिका और प्रधानाचार्य पर मामले को दबाने का आरोप भी लगा है। मामला सामने आने के बाद शनिवार को बच्चियों के परिजनों ने आरोपी टीचर को स्कूल में जमकर पीटा। इसके बाद पुलिस को सूचना दी।
मामला तिलहर थाना क्षेत्र के जूनियर हाई स्कूल का है। पुलिस ने प्रधानाचार्य समेत 3 आरोपियों के खिलाफ मामला दर्ज किया है। आरोपी कंप्यूटर टीचर को गिरफ्तार कर लिया गया है। पुलिस उससे पूछताछ कर रही है। 15 बच्चियों को मेडिकल के लिए भेजा गया है।
अश्लील हरकत करने के बाद बच्चियों को धमकाता था
एसएसपी शाहजहांपुर एस. आनंद ने बताया कि आरोपी कंप्यूटर टीचर मोहम्मद अली पर 10 से 12 साल की बच्चियों के साथ यौन उत्पीड़न का आरोप है। यह बच्चियां अलग-अलग क्लास में पढ़ती हैं। मंगलवार को बच्चियों के बयान दर्ज किए जाएंगे। वहीं, परिजनों ने आरोप लगाया कि बच्चियों के साथ गलत काम करने के बाद मोहम्मद अली उन्हें धमकाता भी था। किसी से कुछ भी बताने पर मारने की धमकी देता था।
स्कूल के बाथरूम में मिला आपत्तिजनक सामान
बच्चियों की शिकायत के बाद ग्रामीण शनिवार को स्कूल पहुंचे। उन्होंने स्कूल के बाथरूम की तलाशी ली। इस दौरान कई आपत्तिजनक चीजें भी बरामद की गईं। इसके बाद ग्रामीण आक्रोशित हो गए। उन्होंने पहले टीचर को जमकर पीटा। इसके बाद मौके पर पुलिस बुला कर आरोपी को गिरफ्तार करवाया।
ग्रामीण बोले- महिलाओं से भी करता था छेड़छाड़ 
उधर, ग्रामीणों का कहना है, "आरोपी टीचर मोहम्मद अली इस स्कूल में 3 साल से तैनात है। वो स्कूल के अंदर ही नहीं बल्कि गांव के बाहर भी महिलाओं से छेड़छाड़ करता था। जान बूझकर उनके सामने ऐसी हरकतें करता था जो देखने में खराब लगे। स्कूल में बच्चियों के साथ हो रही छेड़छाड़ में प्रधानाचार्य भी उसका साथ दे रहा था। आरोपी टीचर पर कठोर कार्रवाई होनी चाहिए।"
यूपी सरकार के मंत्री बोले- आरोपी के खिलाफ होगी कार्रवाई
कृषि शिक्षा एवं अनुसंधान राज्य मंत्री बलदेव सिंह औलख ने मामले पर कहा, जिसने भी ऐसा काम किया है उसके खिलाफ कानून के तहत कार्रवाई की जाएगी। अगर अध्यापक इस प्रकार के मामले में शामिल होंगे तो उन्हें स्कूल से बाहर निकाला जाएगा।
अब पढ़िए कैसे सामने आया मामला...
स्कूल में पढ़ाने वाली एक सहायक अध्यापिका को दो-तीन दिनों से कुछ बच्चियों के व्यवहार में बदलाव दिखा। वह उदास और डरी-सहमी थीं। अध्यापिका ने शुक्रवार को उन्हें प्यार से बुलाकर पूछा तो उन्होंने रोते हुए कंप्यूटर टीचर की सारी करतूत बताई। बच्चियों ने सबसे पहले अपनी अध्यापिका से यौन शोषण के बारे में बताया। इसके बाद अध्यापिका ने जब कंप्यूटर टीचर पर नजर रखी तो उन्होंने भी उसे बैड टच करते पाया।
अध्यापिका ने बच्चियों के पैरेंट्स को मामले की सूचना दी। इसके बाद बच्चियों ने भी अपने माता-पिता को बताया। अध्यापिका ने शनिवार को परिजनों को स्कूल बुलाकर आरोपी टीचर मोहम्मद अली को पकड़वाया। सहायक अध्यापिका ने आरोप लगाया कि कंप्यूटर टीचर आए दिन बच्चियों के साथ ऐसी हरकत करता है।
सस्पेंड किए गए प्रधानाचार्य और सहायक अध्यापिका
BSA कुमार गौरव ने बताया, ''स्कूल में बच्चियों के साथ अभद्रता करने का आरोप स्कूल में संविदा पर पढ़ा रहे टीचर पर लगा है। साथ ही पूरे मामले को दबाने का आरोप सहायक अध्यापिका शाजिया खान और प्रधानाचार्य अनिल कुमार पर लगा है।
प्रधानाचार्य और सहायक अध्यापिका को सस्पेंड कर दिया गया है। टीचर की सेवा समाप्त करने की कार्रवाई की जा रही है। जांच की जा रही है कि इस तरह की घटना जब प्रधानाचार्य और अन्य स्टाफ को पता चली, तो उसको क्यों दबाया गया? मामले को दबाने में जिनका रोल सामने आएगा, उनके खिलाफ भी कार्रवाई की जाएगी।
पॉक्सो समेत कई धाराओं में दर्ज हुआ मुकदमा
तिलहर सीओ प्रयांश जैन ने बताया, "स्कूल की एक सहायक अध्यापिका ने स्कूल के कंप्यूटर टीचर पर 15 बच्चियों के साथ अश्लील हरकतें करने का आरोप लगाया है। बच्चियों के बयान में इसकी पुष्टि हुई है। प्रधानाचार्य और एक सहायक अध्यापिका पर आरोपियों का साथ देने का आरोप लगा है।
पॉक्सो एक्ट समेत कई धाराओं में केस दर्ज
तहरीर के आधार पर आरोपी कंप्यूटर टीचर मोहम्मद अली, सहायक अध्यापिक शाजिया खान और प्रधानाचार्य अनिल कुमार के खिलाफ धारा 354, पॉक्सो एक्ट समेत कई धाराओं में केस दर्ज किया गया है। बच्चियों को रविवार को मेडिकल काया गया है। एसपी देहात शाहजहांपुर संजीव बाजपेई ने कहा, शिक्षक मोहम्मद अली की उम्र 45 साल है। पीड़ित सभी छात्राओं के बयान दर्ज कर आगे की कार्रवाई की जा रही है।
डॉक्टर बोले- बच्चियां डरी हुई हैं
मामले में राजकीय मेडिकल कॉलेज के CMS डॉ. शैलेंद्र सिंह ने बताया कि बच्चियों का रविवार को ही मेडिकल करा दिया गया था। सोमवार को एक्स-रे कराया गया है। सभी की हालत ठीक है। उनको उनके घर भेज दिया गया है। बच्चियां थोड़ी डरी हुई हैं।
7 साल में 4 बार रेप… 3 बार गर्भवती हुई:जीजा रेप करता, भाई गलत जगह छूता; बुआ बोलती कि जीजा-साली में ये सब चलता है
एक लड़की, उम्र करीब 25 साल, जिसके साथ उसके जीजा ने 7 साल तक रेप किया। बुआ का लड़का भी उसे गलत जगह छूता, घटिया बातें करता। लड़की इन सात सालों में 3 बार गर्भवती हुई। पेट दर्द करता, वो चीखती-चिल्लाती तो बुआ दर्द की दवा बताकर कोई दवा खिला देती। इससे दर्द शांत भी हो जाता। लड़की को बाद में पता चला कि वो दर्द की नहीं एबॉर्शन की दवा है। पढ़ें पूरी खबर...